recursal/SuperWikiNEXT-32B huggingface dataset:
**Dr. Helmut Panke** (født 31. august 1946) er en tysk bedriftsleder. Han var konsernsjef for BMW i perioden 2002 – 2006, hvor han har arbeidet siden 1982. Han sluttet som konsernsjef på grunn av aldersgrensen på 60 år for toppledere og ble etterfulgt av Norbert Reithofer.

Panke var i 1965/65 utvekslingselev i USA med American Field Service og tok sin Abitur i 1966 i München, hvor han også studerte fysikk og fikk sin diplomgrad i 1972. Deretter fulgte fire år med forskning, som han fullførte i 1976 med doktorgrad. Deretter jobbet han for McKinsey & Company til 1982, da han begynte hos BMW. Her hadde han flere stillinger, blant annet for planlegging, før han i 1993 ble sjef for BMW Holding USA. Etter to år i USA ble han kalt tilbake til Tyskland som sjef for personalavdelingen, siden ble han sjef for informasjonsavdelingen før han i 1999 ble finansdirektør. Fra 2002 til 2006 var han så øverste leder av BMW og en av de mest populære bedriftsledere i Tyskland.

Priser
------

* Unternehmer des Jahres 2002
* Unternehmerpreis der deutschen Zeitschriftenverleger 2004
* Chef des Jahres 2005
* Bayerischer Verdienstorden 2006

Referanser
----------

1. ↑   Munzinger Personen, Munzinger IBA 00000023986, besøkt 9. oktober 2017[Hentet fra Wikidata]
2. ↑  «Helmut Panke». Reference for Business.

  

´•´
**BMW:** Hovedartikkel · Portal · Kategori
Portal: BMW


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI **·** Munzinger (iba)
 |
**Amerikansk kjempesvermer** (*Cocytius antaeus*) er en sommerfugl som tilhører familien svermere (Sphingidae). Den er en av familiens største arter med et vingespenn på opptil 18 cm og kraftig kroppsbygning. Den er meget sjelden i Nord-Amerika, noe vanligere i Sør-Amerika sør til Brasil. Den er det eneste insektet som har lang nok sugesnabel til å bestøve den sjeldne orkideen "ghost orchid".

Utseende
--------

En meget stor (vingespenn 125 – 180 mm) og ganske kraftig svermer. Hodet, brystet og forvingen er brune. Bakkroppen har en brun midtstripe, på sidene svart med små, gule flekker på leddene 2-4. Bakvingen er mørkbrun med en gul flekk med roten og et lyst, trekantet felt ved fremkanten. Den store larven er grønn, med en skarp, hvit skråstripe bakerst som ender ved roten av hornet på bakkroppen, men ellers uten skråstriper på sidene (hos utvokste eksemplarer). Stor larver er kledt med korte, oppstående hår. Puppen har en lang, utoverkrummet, kølleformet sugesnabel-slire som ytterst er festet i brystet.

* Cocytius antaeus ♂*Cocytius antaeus* ♂
* Cocytius antaeus ♂ △*Cocytius antaeus* ♂ △
* Cocytius antaeus ♀*Cocytius antaeus* ♀
* Cocytius antaeus ♀ △*Cocytius antaeus* ♀ △

Levevis
-------

Larvene lever på den tropiske plantefamilien Annonaceae. De voksne svermerne besøker gjerne blomster.

Utbredelse
----------

Amerikansk kjempesvermer lever fra det sørligste USA (der den er ganske sjelden) sørover til det sørlige Brasil. Den forekommer også på Jamaica og Galápagos-øyene. Den kan vandre en del og er blitt funnet så langt nord som Chicago.

Kilder
------

* Oehlke, W. Sphingidae of the Americas – *Cocytius antaeus*.

Eksterne lenker
---------------

* (en) *amerikansk kjempesvermer* i Encyclopedia of Life Rediger på Wikidata

* (en) *amerikansk kjempesvermer* i Global Biodiversity Information Facility Rediger på Wikidata

* (en) *amerikansk kjempesvermer* hos ITIS Rediger på Wikidata

* (en) *amerikansk kjempesvermer* hos NCBI Rediger på Wikidata

* (en) *Kategori:Cocytius antaeus* – bilder, video eller lyd på Wikimedia Commons Rediger på Wikidata

* (en) *Cocytius antaeus* – galleri av bilder, video eller lyd på Wikimedia Commons Rediger på Wikidata

* *Cocytius antaeus* – detaljert informasjon på Wikispecies Rediger på Wikidata
**Feleti Sevele** (født 7. juli 1944 i Ma’ufanga i Nuku'alofa) er en tongansk politiker. Han var statsminister i Tonga fra 2006 til 2010. Sevele var den første folkevalgte statsminister og den første ikke-adelige som ble utpekt til denne posten. Han kom til makten etter protester for mer demokrati i landet. Vanligvis har kongen utpekt et medlem av kongefamilien eller en adelig til stillingen som statsminister. I slutten av desember 2010 ble Seveli erstattet som statsminister av en adelsmann.

Sevele er utdannet ved University of Canterbury i New Zealand og har doktorgrad i utviklingsøkonomi. Sevele har vært konsulent for Asian Development Bank og sjeføkonom i South Pacific Commission. Han har arbeidet i næringslivet og har vært direktør for Tonga Oil Mill og Tonga Pacific Navigation Company. Videre har han vært generalsekretær for Tonga Amateur Sports Association og Tongas olympiske komite. Han ble første gang innvalgt i parlamentet i 1999 og vant gjenvalg i 2002 og 2005. Sevele har vært arbeids-, handels- og industriminister.

Referanser
----------

1. ↑  Tonga – Head of Government Arkivert 5. januar 2013 hos Wayback Machine. Commonwealth Secretariat.
2. ↑  List of Tongan Prime Ministers Arkivert 30. november 2011 hos Wayback Machine. Tonga Government Portal.
3. ↑  Tonga gets first elected leader, *BBC News*, 13. februar 2006.
4. ↑  Lord Tu'ivakano becomes new Tongan prime minister, *BBC News*, 21. desember 2010.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**KNM «Tross»** var en av 20 kanonbåter av Storm-klassen i den norske marinen. Båten ble bygget ved Bergen Mekaniske Verksted, og overlevert 15. mars 1967. I 1978 var den i aktiv tjeneste 5-6 dager hver uke. Den ble brukt til sivil brannslukking, leteaksjon etter jagerfly i Ofoten/ Narvikfjorden, og nesten ukentlig var den i oppdrag med å holde sovjetiske fartøyer utenfor norsk territorium.

Blant annet var den på oppdrag i Finnmark en vakker solskinnsdag for å jage ut 4 fartøyer fra Sovjet, som låg til ankers i en fjord.[]

KNM «Tross» fikk hard medfart ved en forflytting over Lopphavet i storm og 8 meter sjø. Ved Arnøya satte tillitsmannen ned forbud mot at båten skulle fortsette, ettersom redningsflåter var bortrevet av grov sjø. KNM «Tross» fikk sitt endeligt da den like før jul grunnstøtte i området Stabben / Reksta i Sogn og Fjordane. Stavnen i båten knakk og båten hadde langt hull i skutebunn. Propeller og ror var vekkrevet. Båten var innen synsvidde av Ankerløkken Verft og ble derfor tatt til land der.

Referanser
----------

1. ↑  «Arbeiderbladet 1967.03.16». s. 9.
**Cape Coast** (tidl. portugisisk navn *Cabo Corso*) er en by i Ghana, ved Guineabukta. Den er hovedstad for Central Region. Byen ligger ca. 165 km vest for Accra

Historie
--------

Cape Coast sentrum
Byen ble opprinnelig grunnlagt av portugiserne på begynnelsen av 1600-tallet som en handelsstasjon. Det ble først bygget et handelsfort og byen vokste fram rundt dette fortet. Portugiserne handlet opprinnelig med Ashanti og andre folkegrupper om gull, jordbruksvarer og liknende. Senere utviklet Cape Coast seg til en av de sentrale handelsstasjonene for slavehandel. Senere ble byen overtatt av nederlenderne, som bygde ut fortet til et slott i 1637. Slottet ble bygget ut ytterligere av svenskene i 1652 og erobret av britene i 1664. Danmark-Norge kontrollerte også Cape Coast en periode. Britene brukte Cape Coast som sitt hovedsete for sine Gullkystoperasjoner, før de i 1877 gjorde Accra til hovedstad for Gullkysten. Cape Coast Castle er fremdeles bevart i byen og står nå på UNESCOs liste over verdensarven. Et annet fort fra 1820, Fort William, ligger på en høyde over byen.

Eksterne lenker
---------------

* (en) Cape Coast – kategori av bilder, video eller lyd på Commons Rediger på Wikidata
* Universitetet i Cape Coast
* Reiseguide for Cape Coast

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** SUDOC **·** GeoNames **·** MusicBrainz
 |
**Amerikansk uttaking** er en betegnelse på en måte for et lag (ofte landslag) å velge ut sportsutøvere til mesterskap eller andre konkurranser. Ved amerikansk uttaking holdes det kvalifiseringskonkurranser der de beste automatisk blir kvalifisert for mesterskapet, mens de som ikke når opp blant det forhåndsbestemte antallet (ofte de tre beste, men det kan variere) ikke får være med i mesterskapet.

Målet med denne formen for kvalifisering er å sikre at de beste på det tidspunktet kvalifiseringen blir holdt, blir tatt ut til mesterskapet. Ulempen ved amerikansk uttaking er imidlertid at tilfeldigheter og dagsform kan spille inn på kvalifiseringsresultatet, slik at generelt svakere utøvere kan kvalifisere seg på bekostning av sterkere utøvere. Det er også en ulempe ved metoden at utøvere som på grunn av skade eller andre årsaker ikke kan stille opp i kvalifiseringskonkurransen, ikke har mulighet til å kvalifisere seg til mesterskapet, selv om de skulle være skadefrie og i form ved selve mesterskapet. Dessuten kan kvalifiseringskonkurransen komme i konflikt med ønsket om å prestere best mulig i selve mesterskapet, idet man må legge inn en formtopp (ved å slippe opp på treningen) der man ellers kunne trent.

I praksis blir ulempene ved amerikansk uttaking iblant løst ved at utøvere med stort potensial som er skadet under kvalifiseringen, blir tatt ut i tillegg til de som gjør det best i kvalifiseringen. Dette kan også gjøres i tilfeller der antatt sterkere utøvere mislykkes i kvalifiseringen. Men ved streng praktisering av amerikansk uttaking blir det ikke gjort slike unntak.

Amerikansk uttaking er vanlig i USA (derav navnet) ved uttaking til internasjonale mesterskap, blant annet i friidrett. Men metoden praktiseres også i andre land og annen sport.
**Mount Melbourne** er en stratovulkan i Antarktis. Fjellet ligger ved kysten av Victoria Land, mellom Wood Bay og Terra Nova Bay i New Zealands kravområde Ross Dependency.

Mount Melbourne ble oppdaget i 1841 av James Clark Ross, som navnga det etter Lord Melbourne, Storbritannias statsminister under ekspedisjonens planlegging. Fjellet er det mest fremstående landemerket på denne kyststrekningen og har en slående likhet med Etna på Sicilia.

Verneområde
-----------

Et område på 6 km2 ved fjellets topp er beskyttet under Antarktistraktaten som et spesielt verneområde (Antarctic Specially Protected Area, ASPA) fordi det inneholder geotermisk oppvarmede jordarter med en variert og unik biologisk sammensetning. De varmeste områdene dannes av fumaroler og gir grobunn for mose, alger og protozoer. Verneområdet dekker omfatter hele den delen av fjellet som ligger over 2200 moh. rundt krateret.

Topografisk kart over Mount Melbourne (1:250 000)

Referanser
----------

1. 1 2  «Summit of Mount Melbourne, Victoria Land» (PDF). *Management Plan for Antarctic Specially Protected Area No. 118: Measure 5, Annex*. Det antarktiske traktatsekretariat. 2008. Besøkt 30. november 2015.
2. 1 2 3  Mount Melbourne SCAR *Composite Gazetteer of Antarctica* (New Zealand). Katalognr. 9398

Portal: Antarktis

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** GNIS **·** SCAR

 |
Handelsfortet **Cape Coast Castle** (også kjent som *Carlsborg* og *Carolusborg*) var opprinnelig et svensk handelsfort beliggende på den afrikanske Gullkysten i det nåværende Ghana. Ved fortet vokste byen Cape Coast fram. Fra 1637 eksisterte det muligens et befestet nederlandsk handelsfort av tømmer på stedet. I 1652 bygde rostockeren Carlof et fort av tømmer for den svenske kongen. Hensikten var å etablere et brohode for svensk handel på det afrikanske kontinent. Året etter ble fortet ombygd i stein.

Fortet var i svensk eie til 1658. Da ble det erobret av Danmark og ble en del av landets kolonirike. Den samme Carlof var nå i dansk tjeneste, og erobringen skjedde med hjelp av lokale fetu-krigere. Fortet fikk nå navnet Carlsborg. Det ble siden nederlandsk og hørte også en periode til fetuene. I 1664 ble det engelsk, og fikk da sitt nåværende navn. 

Fortet var hovedsete for den britiske tilstedeværelse på Gullkysten til 1877 da det tidligere danske Fort Christiansborg i byen Accra ble hovedsete. Cape Coast Castle fungerte til da som utgangspunkt for de britiske militære felttog mod ashanti-folket, som til sist ledet til britisk overherredømme over hele Gullkystkolonien, i dag kjent som Ghana. 

I begynnelsen fungerte det som handelsfort for gull og elfenben, men gradvis ble slavehandel et dominerende element i handelen. Slavene var i de fleste tilfeller krigsfanger fra interne oppgjør mellom lokale herskere, og betalingen var ofte europeiske skytevåpen. Kasemattene kunne bli stuvende fulle mens slavene ventet i uker og måneder på å bli transportert over Atlanten.

Portal: Danmark

|  |  |
| --- | --- |
| Oppslagsverk/autoritetsdata | VIAF **·** LCCN
 |
Må ikke forveksles med Jens Skjelderup Hertzberg (1877–1940).

**Jens Skjelderup Hertzberg** (født 13. november 1909 i Kina, død 2. januar 1942) var en norsk flyger, som deltok under andre verdenskrig. Han var tilknyttet 602 Squadron i Royal Air Force og på et tokt mot et mål i Frankrike ble Spitfire-flyet hans skutt ned. Hertzberg ble post mortem tildelt Krigskorset med sverd.

Biografi
--------

### Bakgrunn

Hertzberg var sønn av misjonspresten Arthur Johan Hertzberg, som var bestyrer av Det Norske Misjonsselskaps kinesiske middelskole, da sønnen ble født. Bestefaren var statsråd Nils Christian Egede Hertzberg.

Hertzberg hadde en onkel som også het Jens Skjelderup Hertzberg. Han var oberst og generalinspektør for Ingeniørvåpenet. Han døde av skader han fikk under bombeangrepet på Elverum 11. april 1940.

Etter artium tok Hertzberg militær utdanning: Krigsskolen 1927–1930, Hærens flyskole 1930–1931, og Den Militære Høiskole i 1932–1934.

### Annen verdenskrig

Han deltok i kampene i Norge i 1940 i staben til kaptein Bjarne Øen. Mot slutten av kampene i Sør-Norge var Hertzberg med i en gruppe flygere ledet av Øen. De forlot Norge ombord på MK «Sjøgutten» som gikk ut fra Herøy 6. mai 1940. og dro videre over til Canada samme sommer. Han var der stabssjef og var med på oppbygginga av Little Norway i Canada og Flyvåpnenes Felleskommando i England.

Etter hvert ytret Hertzberg ønske om å gå over i aktiv tjeneste som flyger, etter langvarig stabsarbeid. Han ble øremerket som sjef for den norske 332 skvadron som snart skulle opprettes. Men mens han var midlertidig tilknyttet 602 Squadron i RAF for å få kamptrening, fløy han i ett av fire Spitfire-fly i et tokt mot et mål i Frankrike. De møtte to tyske fly, som ble skutt ned. Ikke lenge etter meldte Hertzberg over radioen om motorproblemer. Han antas omkommet 2. januar 1942.

Han ble post mortem tildelt Krigskorset med sverd for plikt, troskap, fremragende organisatorisk virksomhet og innsats i luftoperasjoner.

Referanser
----------

1. ↑   www.nb.no[Hentet fra Wikidata]
2. ↑  Ragnar Ulstein: *Englandsfarten 1, Alarm i Ålesund' 2 utgåva.*
3. ↑  Vera Henriksen: 'Luftforsvarets historie : (juni 1940 - mai 1945). 2 : Fem år i utlegd (juni 1940 - mai 1945)'

Kilder
------

* *Våre falne 1939–1945*; utgitt av Den norske stat 1949–51
* *Hvem er Hvem?*, 1934-utgaven (Aschehoug)
* Erik Gjems-Onstad (red.): *Krigskorset og St. Olavsmedaljen med ekegren*, Grøndahl og Dreyers Forlag, 1995, s. 86.
* Cato Guhnfeldt: Spitfire Saga, bind I (Wings forlag) ISBN 978-82-998071-0-4

|  |  |
| --- | --- |
| Oppslagsverk/autoritetsdata | Historisk befolkningsregister **·** Våre falne

 |

Portal: Andre verdenskrig
**Norges Germanske Armé** var en liten høyreekstrem organisasjon som eksisterte i Norge på begynnelsen av 1980-tallet. I ettertid huskes den hovedsakelig for Hadelandsdrapene. Gruppens fører var Espen Lund, mens andre sentrale personer var Jon Charles Hoff og Johnny Olsen. Norges Germanske Armé var først og fremst rasistisk og hadde som målsetning å kaste ut alle fremmedarbeidere i Norge. Gruppen skal også ha hatt ambisjoner om å infiltrere alle våpengrenene i Forsvaret og plassere folk i bedrifter som med tid og stunder skulle overta styringen og dermed spre sine raseteorier i stor skala.

Gruppen skal ha vært åpen for å benytte ekstreme metoder. Blant annet hevdet Hoff i retten i 1982 at Lund hadde beordret ham til å drepe en familie som hadde adoptert et asiatisk barn. Hoff var en venn av denne familien og han mente selv at drapsordren var en prøve som Lund hadde satt ham på. Under møter på hytta til Lund skal det også ha blitt diskutert hvordan man best kunne utrydde alle fremmedarbeidere i Norge. De planla også våpentyveri slik at de kunne bekjempe det de oppfattet som «fremmede raser» i Norge.

Gruppen er antatt å ha eksistert fra 1980 til 1981. En logo de laget et utkast til i 1980 kom aldri lenger enn til tegnebrettet.

Vedtekter
---------

Gruppen hadde følgende ti vedtekter:

* 1. Den hvite mann skal være stolt av å være hvit uten å bli kalt rasist.
* 2. Bygge opp landet på den sosiale sektor.
* 3. Stoppe all omsetning og bruk av narkotika.
* 4. Unngå at fremmedarbeidere får makt i Norge og Europa.
* 5. Hindre våpensalg til utviklingsland.
* 6. Arbeide for å stanse kommunismen.
* 7. Gi mennesket troen på seg selv.
* 8. Alt arbeide er viktig så lenge det gavner landet.
* 9. Ut med byråkratiet.
* 10. Ett enkelt lederskap under Espen Lund.

Referanser
----------

1. 1 2 3 4 5 6 7 8 9  Aftenposten - Norsk Germansk Arme (7.1.1982, s.52)
2. 1 2  Aftenposten - Norske Germansk Arme planla «endelig løsning» (14.1.1982, s.4)
**KOSTRA** (**KO**mmune-**ST**at-**RA**pportering) er et nasjonalt informasjonssystem som gir styringsinformasjon om kommunal og fylkeskommunal virksomhet. KOSTRA er et omfattende rapporteringssystem der kommuner og fylkeskommuner rapporterer til staten ved Statistisk sentralbyrå (SSB). Rapporteringen skjer elektronisk og omfatter alle kommunale og fylkeskommunale funksjoner og ansvarsområder. For kommuner dreier det seg om rapportering fra ca 90 forskjellige funksjonsområder, f.eks. førskole, grunnskole, helse, pleie og omsorg, barnevern og sosialhjelp. For fylkeskommuner dreier det seg om ca 50 forskjellige funksjonsområder, f.eks. veier, videregående opplæring, fagskoler og tannhelsetjenester.

Rapporteringen er omfattende og detaljert og spenner over mange tusen forskjellige dataelementer for hver kommune og fylkeskommune. Regnskapstall (inntekter og utgifter) er bare en type data som inngår. I tillegg til økonomitall inngår ulike tall for ressursbruk (for eksempel personell/årsverk, tall for arealbruk) og for produksjon (for eksempel betjente brukere, behandlede saker). Tallene kan settes sammen til indikatorer og nøkkeltall for å belyse prioriteringer, dekningsgrad, produktivitet og kvalitet.

KOSTRA skal bidra til å gi innbyggere, media, kommunesektoren selv, staten og andre, muligheten for å få informasjon om det meste av kommuners og fylkeskommuners virksomhet. Informasjonen skal bidra til åpenhet, gjennomsiktighet. Informasjonen skal også bidra til å gjøre det mulig å forbedre tjenestene i kommunesektoren. 

Systemet har vært i bruk siden år 2000 og det arbeides kontinuerlig med å videreutvikle systemet. SSB publiserer data fra foregående år to ganger i året - foreløpige tall offentliggjøres 15. mars og endelige tall offentliggjøres 15. juni hvert år.

Eksterne lenker
---------------

* Rapportene hos SSB
* Kostra og staten
* KOSTRA regnskapsrapportering
**Norges Gang- og Mosjonsforbund** (**NGF**) var et særforbund som ble stiftet som **Norges Gangforbund** i 1936. Forbundet endret i 1978 navn til **Norges Gang- og Turmarsjforbund**, og i 2002 til *Norges Gang- og Mosjonsforbund*. Etter en periode med svak økonomi ble det besluttet å slå forbundet sammen med Norges Friidrettsforbund i 2009.

NGF organiserte norsk kappgang, konkurranser og eget landslag. Også mosjonsidrett i form av eksempelvis turmarsjer og stavgang ble organisert av NGF. Forbundets formål var å legge til rette for styrking av den allmenne norske helsetilstand. 

Forbundet var medlem av Norges Idrettsforbund (NIF) og Det internasjonale friidrettsforbundet (IAAF). I 2004 var det nær 50 000 medlemmer knyttet til NGF. Administrasjonen hadde sitt hovedkontor i Os i Hordaland.

Eksterne lenker
---------------

* friidrett.no: IV Sammenslåing av Norges Fri-idrettsforbund og Norges Gang-og Mosjonsforbund

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Hizb-e-Wahdat** er et politisk parti i Afghanistan (også henvist til som **Wahdat**, *enhet*) som representerer hazarene i regionen. Den ideologiske lederen av partiet var Abdul Ali Mazari, som ble tatt til fange under forhandlinger av Taliban og ble torturert ihjel.

Wahdat-partiet ble tvunget inn i krigen av mujahedin-regjeringen i Afghanistan tidlig i 1990-årene. Etter at en ny regjering ble innsatt, etter kampene etter terrorangrepet 11. september 2001 som nedkjempet Taliban, har Wahdat blitt en viktig maktfaktor i regjeringen.

Wahdat-partiet ble splittet i to fraksjoner, som partiet var grunnlagt fra, i løpet av styret til Taliban. *Akbari/Seppar*-fraksjonen støttet Taliban. Akbari-fraksjonen kjemper i 2008 om kontrollen over forskjellige distrikt i Oruzgan, Bamiyan og Ghazni-provinsene. Den andre fraksjonen av partiet er kjent som *Khalili/Nasr*-fraksjonen og er ledet av den hazariske visepresidenten Karim Khalili. Denne fraksjonen er i opposisjon til Akbari-fraksjonen og kjemper mot dem om kontrollen i forskjellige provinser.
**Alperton** er et område i bydelen Brent i nordvestlige London. Det er lokalisert 12 km vest-nordvest for Charing Cross. Det ligger innenfor det historiske grevskapet Middlesex og danner den sørlige delen av Wembley.

Stedet er sentrert rundt hovedgaten Ealing Road. Det grenser mot Wembley, og regnes ofte med som en del av det området. Alperton undergrunnsstasjon ligger i den sørlige enden av Ealing Road. Grand Union Canal renner gjennom Alperton.

I henhold til folketellingen i 2011 har stedet et innbyggertall på 14 017.

Toponymi
--------

Stedsnavnet Alperton har betydningen «gård» eller «eiendom» assosiert med en mann ved navn Ælhbeorht, avledet fra et angelsaksisk personnavn + tūn, i betydningen «gård» eller «landsby» på angelsaksisk.

Referanser
----------

1. ↑   «Brent Ward population 2011» Arkivert 21. oktober 2016 hos Wayback Machine. *Neighbourhood Statistics*. Office for National Statistics
2. ↑   Mills, A.D. (2010): A Dictionary of London Place-Names. Oxford University Press, ISBN 9780199566785, s. 6.

Eksterne lenker
---------------

* History of Alperton at Brent Heritage Arkivert 10. januar 2018 hos Wayback Machine.

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
Jak-17UTI
Et Jak-17.
**Jakovlev Jak-17** (NATO-kallenavn **Feather**) (Russisk: Як-17) var et tidlig jetdrevet jagerfly som ble utviklet fra Jak-15.

En prototype med typebetegnelsen **Jak-15U** som var en videreutvikling av Jak-15, fløy første gang i juni 1947. Den største synlige forskjellen fra Jak-15 var det nye landingsunderstellet. I mars 1948 ble flyet bestilt for serieproduksjon og typebetegnelsen ble endret til **Jak-17**. Det ble først vist offentlig i 1949. Kun to varianter ble bygget: Jak-17 som var et enseters jagerfly, og **Jak-17UTI** som var et toseters treningsfly. Totalt ble det i tidsperioden 1948–1949 produsert 430 fly.

Jak-17 hadde mange negative egenskaper, slik som lav hastighet, kort rekkevidde og upålitelig motor. Motoren var basert på den tyske Junkers Jumo 004, og hadde en svært komplisert oppstartprosedyre. På den andre side var den enkel å bruke og svært lik de populære propelldrevne jagerflyene Jak-3 og Jak-9, noe som gjorde Jak-17 relativt lett for flygerne å konvertere til.

Brukerland
----------

* Kina, Tsjekkoslovakia, Romania, Polen og Sovjetunionen
* I Sovjetunionen var flyet i bruk fra 1948 til tidlig på 1950-tallet
* Polen brukte 3 Jak-17 og 11 Jak-17UTI fra 1950. De ble tatt ut av tjeneste i 1955. Den siste Jak-17 med den sivile betegnelsen SP-GLM ble brukt som testfly i 1957–1960.


|  |  |
| --- | --- |
| Oppslagsverk/autoritetsdata | Store norske leksikon
 |
***Jakten på den 6. sans*** er en norsk reality- og talentkonkurranse for påstått synske som gikk TVNorge fra 2008 til 2011. Programmet ble ledet av Tom Strømnæss, mens den pensjonerte politietterforskeren Laila Back hjalp ham med å sjekke at alt gikk riktig for seg. Deltakerne hadde forskjellig bakgrunn, alt fra forfattere til dem drev med healing på heltid. Felles for dem alle var at de selv mente å inneha en godt utviklet «sjette sans».

Deltakerne ble testet i forskjellige prøver. Testene besto blant annet av å gjette på hvem som stod bak en lukket dør, hvor mange barn- og hvilken jobb en bestemt person hadde, hvem som skjulte seg bak masker osv. Den som i hver episode viste dårligst "evner" ble eliminert fra konkurransen. De to siste gikk til finalen. Vinneren fikk en pokal i krystall med «Jakten på den 6. Sans» inngravert på den.

Opphav
------

*Jakten på den 6. sans* er et norsk programkonsept, utviklet av Nordisk Film TV for en britisk fjernsynskanal. Det har også blitt laget for nederlandsk og amerikansk TV. Rundt 200 personer ble intervjuet i forkant av første sesong. Ni av disse ble utvalgt som deltakere.

Seertall
--------

Første sesong ble i snitt sett av 401 000 (premieren av 422 000 og finalen av 441 000). Andre sesong ble i snitt fulgt av 340 000.

Vinnere
-------

* 2008: Linda Thorstensen
* 2009: Therese Marie Myrtveit Hussein
* 2010: Elisabeth Gimsøy
* 2011: Michael Winger

Referanser
----------

1. ↑  Kampanje - Slutter i Snowman (11.8.2014)
2. ↑  Nordisk Film TV Arkivert 19. november 2015 hos Wayback Machine. (besøkt 18.12.2015)
3. 1 2  ABC Nyheter - Skal finne Norges mest klarsynte (15.2.2008)
4. 1 2 3  DT - Klarsynt-reality neste (13.2.2008)
5. ↑  «Siste.no - Sans for «6. sans» (26.2.2008)». Arkivert fra originalen 22. desember 2015. Besøkt 18. desember 2015.
6. 1 2  «ITromsø - 441.000 så finalen (14.4.2008)». Arkivert fra originalen 22. desember 2015. Besøkt 18. desember 2015.
7. ↑  S&H - TVNorge gjorde en tabbe (14.5.2009)
8. ↑  S&H - Ble mobbet som barn (14.7.2009)
9. ↑  NRK - Har alltid vært annerledes (11.5.2010)
10. ↑  TVNorge - Michael Winger stakk av med seieren i Jakten på den 6. sans (21.6.2011) Arkivert 22. desember 2015 hos Wayback Machine.

Eksterne lenker
---------------

* Hjemmeside (arkivert versjon fra 2011)
***Alphaville*** er en fransk dystopisk science fiction-thriller fra 1965 regissert av Jean-Luc Godard. Hovedrollen spilles av Eddie Constantine. Filmen handler om den amerikanske privatdetektiven Lemmy Caution, som ankommer Alphaville, en futuristisk by på en annen planet. Oppdraget hans er å ta til fange eller uskadeliggjøre Dr. von Braun. Von Braun har noen år tidligere forlatt De Ytre Land, og er nå ansvarlig for Alpha-60, datamaskinen som styrer Alphaville.

Filmen vant Gullbjørnen under Filmfestivalen i Berlin i 1965.

Den er blitt beskrevet som en distansert og absurdistisk kriminalfilm henlagt til et fremtidssamfunn.

Handling
--------

Lemmy Caution er en hemmelig agent med kode-nummer 003 fra the Outlands. Han reiser til Alphaville, hvor han skal posere som en journalist ved navn Ivan Johnson. Han påstår at han arbeider for Figaro-Pravda. Først begynner han å lete etter den savnede agenten Henri Dickson (spilt av Akim Tamiroff) og deretter skal han fange eller drepe skaperen av Alphaville: professor von Braun (spilt av Howard Vernon)

Til slutt planlegger han å ødelegge hele Alphaville og dens diktatoriske datamaskin - kalt Alpha 60. Alpha 60 er et sansende datasystem produsert av von Braun, og som har full kontroll over hele Alphaville. Alpha 60 har forbudt alle frie tanker og individualistiske konsepter som kjærlighet, poesi eller følelser over hele byen. Navnet «professor von Braun» skal ha vært en referanse til den tyske rakett-forskeren Wernher von Braun.

Medvirkende
-----------

* Eddie Constantine – Lemmy Caution
* Anna Karina – Natacha von Braun
* Akim Tamirof – Henri Dickson
* Christa Lang – 1. forførerinne
* Valérie Boisgel – 2. forførerinne
* Jean-Louis Comolli – Prof. Jeckell
* Michel Delahaye – Prof. von Brauns assistent
* Jean-André Fieschi – Prof. Heckell
* Jean-Pierre Léaud – kelner
* László Szabó – sjefsingeniør
* Howard Vernon – Leonard Nosferatu, a.k.a. Professor von Braun

Referanser
----------

1. ↑  «Jean-Luc Godard – Store norske leksikon». *Store norske leksikon*. Besøkt 23. april 2016.

Eksterne lenker
---------------

* (en) *Alphaville* på Internet Movie Database Rediger på Wikidata

* (no) *Alphaville* hos Filmfront Rediger på Wikidata

* (sv) *Alphaville* i Svensk Filmdatabas Rediger på Wikidata

* (da) *Alphaville* i Danmark Nationale Filminstitut Rediger på Wikidata

* (en) *Alphaville* på AllMovie Rediger på Wikidata

* (fr) *Alphaville* på Allociné Rediger på Wikidata

* (nl) *Alphaville* på MovieMeter Rediger på Wikidata

* (en) *Alphaville* på Turner Classic Movies Rediger på Wikidata

* (en) *Alphaville* på American Film Institute Rediger på Wikidata

* (en) *Alphaville* på Rotten Tomatoes Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC
 |
**Arendal korfestival** er en årlig musikkfestival i Arendal, første gang holdt i 1997.

Korfestivalen oppsto etter initiativ fra Arendal Næringsråd som ville skape en sommerfestival i byen. Med godt samarbeid med sang og musikkrådet og med kultursjefen i Froland, så festivalen dagens lys. På de første 10 år har mer enn 100 kor og 4500 sangere deltatt på festivalen.

Innlosjering
------------

Festivaldeltakerne innlosjeres på Hove Leir på Hove, Tromøy utenfor Arendal. Overnattingskapasiteten setter et øvre tak på 500 deltakere som kan delta.

2007
----

10-årsjubileum. Festivalen ble holdt 1. til 3. juni. 16 kor underholdt på en gigantisk korkonsert i Arendal sentrum 2. juni. «The Real Group» opptrådte på festivalen i Arendal Kulturhus samme dag.

2008
----

Arendal korfestival 2008 holdes 6. til 8. juni. 14 kor ifra Sør-Norge og Danmark deltar

2009
----

Arendal korfestival 2009 holdes 5. til 7. juni. Festivalen er fulltegnet.

Eksterne lenker
---------------

* Arendal korfestival

Kilder
------

* Agderpostens papirutgave 3. juni 2008
Arendal bibliotek med A&O Sparekasse til høyre  Foto: KEN 
**Arendal og Omegns Sparekasse** er en sparebank i Arendal.

Banken ble etablert 9. juli 1857 som «Arendals Haandverksforenings Laaneindrætning». Bankkrakket i 1886 slo banken over ende, men den oppsto på nytt 1. august 1890 under navnet «Haandværksbanken». Den skiftet så navn i 1924 til «Haandverkernes Sparebank», og til slutt til navnet «Arendal og Omegns Sparekasse» 1. januar 1939.

Banken har hatt tilhold i mange år i Torvet 8 ved Arendal torv. Banken mottok i 2015 Aust-Agder fylkeskommunes bygningsvernpris for restaureringsarbeidet i dette bygget. Arbeidet ble utført i samarbeid med Trafo Arkitektur AS.

Banken har 24 ansatte (2017) og er en del av Eika Alliansen.

15. august 2022 slo Arendal og Omegns Sparekasse seg sammen med Østre Agder Sparebank under det nye navnet Agder Sparebank. Sammenslåingen ble vedtatt 19. april 2022, og kunngjort i en pressemelding 20. april 2022.

Referanser
----------

1. ↑  «Bygningsvernprisen 2015 til Arendal og Omegns Sparekasse - Aust-Agder Fylkeskommune». *www.austagderfk.no*. Besøkt 13. juni 2017. [*død lenke*]
2. ↑  «En ny bank du kjenner fra før». *sparekassa.no*. Besøkt 15. august 2022.
3. ↑  «- Arendal og Omegns Sparekasse». *sparekassa.no*. Arkivert fra originalen 16. august 2022. Besøkt 15. august 2022.

Eksterne lenker
---------------

* Offisielt nettsted Rediger på Wikidata
***The Lair of the Wolf*** er en amerikansk stumfilm fra 1917, regissert av Charles Swickard.

Handling
--------

Enken Margaret Dennis, uvitende om den voldelige naturen til Oliver Cathcart, samtykker i å bli hans nye kone. Blant hans grusomheter har Cathcart ødelagt Taylor-familien, gjennom en veldig dårlig forretningsavtale. Dette har forårsaket fru Taylors død, gjort Mr. Taylor til en verdiløs alkoholiker, og forbitret sønnen deres Raymond - som deretter sverger å endag ta hevn på Cathcart.

Margarets sønn Jim, som får vite om alt dette, forsøker å få moren sin til å velge mellom ham og Cathcart. Ved å velge det siste reiser Margaret til landstedet hans, hvor hun etter hvert oppdager ektemannens virkelige natur. Men senere blir Cathcart funnet drept, og det blir oppdaget at Jim hadde befunnet seg i huset omtrent samtidig. Han blir derfor arrestert for denne forbrytelsen.

Skuespillere
------------

* Donna Drew som Steve Taylor.
* Gretchen Lederer som Margaret Dennis.
* Joseph W. Girard som Oliver Cathcart.
* Chester Bennett som Jim Dennis.
* Val Paul som Raymond Taylor.
* Charles Hill Mailes som Robert Shepherd.
* Peggy Custer som Bess Shepherd.
* George Berrell som Old Man Taylor.

Referanser
----------

1. ↑  The Lair of the Wolf
2. ↑  THE LAIR OF THE WOLF

Eksterne lenker
---------------

* (en) *The Lair of the Wolf* på Internet Movie Database Rediger på Wikidata

* (en) *The Lair of the Wolf* på American Film Institute Rediger på Wikidata

* (en) *The Lair of the Wolf* på Silent Era Rediger på Wikidata
**Arendal Klubselskap** var en herreklubb stiftet på begynnelsen av 1800-tallet. Det er usikkert nøyaktig når det ble stiftet, men klubbens lover er datert 29. september 1804. Klubbens første vert var kjøpmannen Rasmus Ørting som hadde gjestgiveri på Tyholmen. Klubben skal videre ha holdt hus i blant annet Peder Thomassens gate, på Langbrygga, på Fiskebrygga og på Fønix hotell.

Et samlingspunkt
----------------

Klubben var dannet etter engelsk mønster hvor dannede herrer kunne koble av i komfortable omgivelser; lese aviser, ta et glass, diskutere politikk og forretninger, spille kort, eller utfordre hverandre i biljard. Klubben arrangerte også ball, middager og andre tilstelninger.

Klubben har hatt flere prominente medlemmer, deriblant skipsreder Samuel Eyde, far til Sam Eyde. Samt reder og industrigrunder Axel Nicolai Herlofson.

Arendalskrakket
---------------

Klubben ble nedlagt 1. januar 1887 som følge av Arendalskrakket året før. Dette var et bankkrakk som fikk store økonomiske følger for Arendal. Nedleggelsen var imidlertid kortvarig. Allerede samme år, 5. november 1887, ble det innkalt til møte for å gjenopplive klubben. Klubben ble endelig nedlagt i 1927 på grunn av dårlig økonomi.

Arkivet
-------

Arkivet etter Arendal Klubselskab og befinner seg på KUBEN i Arendal. Arkivet inngår som en del av en samlingen med foreningsarkiv, og består av lover, møteprotokoll, medlemslister, diverse brev og regnskap.

Referanser
----------

1. ↑  Arendal Have Naturligviis En Klub, Agderposten, 26.02.2016
2. ↑  En klubbvert til besvær, *Avtrykk.no*, 25.04.2016

Eksterne lenker
---------------

* (no) Arkiv etter Arendal Klubselskap på Arkivportalen
**Michael Lebowitz** (1937–2023) var en amerikansk marxistisk økonom. Han er født og vokste opp i USA. Etter å ha studert i hjemlandet fikk han i 1965 en undervisningsstilling ved Simon Fraser University i Vancouver i Canada, der han er professor emeritus. Han var også medlem av det sosialdemokratiske partiet New Democratic Party og satt en periode i partiledelsen før han meldte seg ut grunnet oppgitthet over det ensidige fokuset på parlamentarisk arbeid.[] De siste årene har han bodd i Venezuela, der han er en aktiv deltaker i den bolivariske revolusjonen.

Hans mest kjente verk er *Beyond Capital*, som kom i 1992 og i en ny revidert utgave i 2003. For 2003-utgaven ble Lebowitz også tildelt Isaac and Tamara Deutscher Memorial Prize for 2004.[] I 2006 kom boka *Socialism: Build it now*, som året etter kom i norsk utgave under tittelen *Sosialisme skapes ikke i himmelen*.

Michael Lebowitz er far til forfatteren Rachel Lebowitz.

Referanser
----------

1. 1 2   vancouversunandprovince.remembering.ca[Hentet fra Wikidata]
2. ↑  Bokomtale hos Forlaget Rødt

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Røyrli** er et område på Kvamskogen som strekker seg fra Gråsteinsdalen i vest og omtrent til skitrekket Kvamskogen Aktiv i øst. Røyrli gård utgjør ca. halvparten av dette området.

Opphavet til navnet er ukjent, men det kan komme av røyr (=siv) eller røys. Elven som renner gjennom området heter Røyro, men det er uvisst om den har gitt navn til stedet, eller omvendt.

Bård og Anna Røyrli fikk bruket utskilt fra garden Lid i Steinsdalen etter at de kom tilbake fra Amerika i 1905. De bygde hus og fikk satt opp løe, og Bård ryddet innmarken med håndemakt. Han bar et håp og en tro om at flere skulle gjøre som dem, og at "Skogen" skulle bli et eget kirkesogn. Dette håpet ble aldri virkelighet, men han fikk en liten konpensasjon ved at det kom et kapell på Ungdomsheimen, og Kvamskogen fremstår idag som et hytteområde omtrent fritt for jordbruksvirksomhet.

Da telefonlinjen kom over Skogen, fikk Bård jobben som linjevokter, og Røyrli fikk dermed innlagt telefon veldig tidlig.

Datteren Anna Røyrli Halland fikk utskilt en eiendom ved riksvegen, og startet opp kafé, pensjonat, kiosk og brevhus, som hun drev i tillegg til gården. Hit kom hyttefolket for å få låne telefonen, hente og sende brev, og noen hadde også hyttenøkkelen oppbevart hos henne. Mannen Ananias hadde hest, Franken, og de hadde sammen mange transportoppdrag for hyttefolket på Skogen. Røyrli var med andre ord den første service-stasjonen på Kvamskogen, og Anna og Ananias huskes fremdeles av mange bergensere som reiste dit i helger og ferier.

Anna og Ananias fikk tre barn: Oline (1941), Bernt (1942 – 2003) og Anfinn (1944). Bernt Halland overtok bruket i 1964, og brukte det tidvis som fritidseiendom frem til 2003, da hans eldste sønn Erik Halland overtok.
**Nidaros** og **Styria** var to sykkelmerker ble produsert av Johan Lefstad Cyclefabrik i Trondheim. På slutten av 1910-tallet lanserte Lefstad en motorisert utgave av Nidaros-sykkelen kalt *Nidaros motorcycle.*

Historikk
---------

Fabrikken ble etablert i 1892 men når syklene Nidaros og Syria ble lansert er usikkert, sykkelen Styria var i alle fall vinnersykkel under et «cyclekabløp» som ble arrangert av Beitstaden idrettslag i 1905. Nidaros-sykkelen, som var de dyreste av de to merkene, innbragte Lefstad en ettertraktet gullmedalje på Trøndelagsutstillingen i 1930. Begge typene var rimelig tidsmessige og ble på midten av 1930-tallet produsert i et antall på mellom 2 000 og 2 500 årlig. Det er vanskelig å si akkurat når siste sykkel rullet ut fra fabrikken, men den kunne kjøpes ny i 1950, og ble sannsynligvis produsert frem til slutten av femtitallet.

Referanser
----------

1. ↑  Norsk Tempoklubb: Norskprodusert - Andre motorsykler og scootere. Arkivert 25. mai 2015 hos Wayback Machine. Besøkt 25. mai 2015
2. ↑  «Billigsykler skaper søppelberg» Adresseavisen 15. august 2005
3. ↑  «En sliten vinner» Trønderavisa 7. juni 2005
**Nidarå Tømmersalslag** ble stiftet i 1930. Laget var en regional skogeierforening tilknyttet Norges Skogeierforbund. Medlemmene kom fra både Aust-Agder og Telemark. Foreningen bygget på medlemmene i Arendalsvassdragets skogeigarlag og gikk i begynnelsen under navnet *Nidarå Salslag*. Foreningen endret offisielt navnet i 1936. Første formann var Targei Kateraas.

Historikk
---------

Nidarå Tømmersalslag ble stått sammen med Østre Nedenes skogeierforening i 1946, noe som førte til at medlemstallet økte. I oppstartsåret hadde Nidarå Tømmersalslag 474 medlemmer. Ved 50 års jubileet i 1980 var antallet steget til om lag 2600 medlemmer.

Blant skogeierlagene som var tilknyttet Nidarå Tømmersalslag var blant annet:

* Austre Moland skogeierlag
* Dypvåg Skogeierlag
* Fjære skogeierlag
* Flosta skogeierlag
* Tromøy skogeierlag
* Søndeled skogeierlag

Sagbruk
-------

I 1971 etablerte foreningen et eget sagbruk på Simonstad i Åmli. Nidarå Trelast ble åpnet av statsminister Trygve Bratteli 26. oktober 1971 og var et av landets mest moderne sagbruk. Det ble solgt til Bergene Holm i 1985.

Nidarå Tømmersalslag ble i 2000 slått sammen med tilsvarende selskap i Vest-Agder og Telemark til Agder og Telemark skogeierforening i 2000. Hovedkvarteret ble flyttet fra Arendal til Skien. Denne skogeierforeningen endret i 2006 navn til AT skog og ble omgjort til et andelslag.

Arkivet
-------

Arkivet etter Nidarå Tømmersalslag befinner seg ved KUBEN i Arendal. Arkivet omfatter om lag 25 hyllemeter og inneholder møtebøker, saksarkiv, fotografier, jubileumsskrift og avisutklipp fra lagets historie.

Referanser
----------

1. ↑  Gutta på skauen på *Avtrykk.no*, 18. mars 2015
2. ↑  Nidarå Tømmersalgslag 50 år : 1930-1980. Utgitt 1980
3. ↑  Da et av Norges største og mest moderne sagbruk ble åpnet i Åmli, *Avtrykk.no*, 20.10.2020

Eksterne lenker
---------------

* (no) Arkiv etter Nidarå Tømmersalslag på Arkivportalen
Larve.
***Cycnia tenera***  er en bjørnespinner (Arctiidae).

Utseende
--------

Kokong av *Cycnia tenera*
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis
-------

*Cycnia tenera* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse
----------

*Cycnia tenera* finnes ikke i Norden.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Apoditrysia**
		- gruppe **storsommerfugler**
			* gruppe / overfamilie **Noctuoidea**
				+ familie **bjørnespinnere** (Arctiidae)
					- delgruppe Arctiinae
						* ***Cycnia tenera* (Hubner, 1818)**

Eksterne lenker
---------------

* (en) *Cycnia tenera* i Global Biodiversity Information Facility Rediger på Wikidata

* (en) *Cycnia tenera* hos ITIS Rediger på Wikidata

* (en) *Cycnia tenera* hos NCBI Rediger på Wikidata

* (en) *Kategori:Cycnia tenera* – bilder, video eller lyd på Wikimedia Commons Rediger på Wikidata

* (en) *Cycnia tenera* – galleri av bilder, video eller lyd på Wikimedia Commons Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
**Joshua Tree nasjonalpark** er en nasjonalpark sørøst i delstaten California, USA. Parken ble etablert i 1994, og er på 3196 km². De viktigste naturattraksjonene i nasjonalparken er yuccaplanten Joshua tree (*Yucca brevifolia*), som parken har navn etter, og ørkenlandskapet i de to ørkenområdene som parken omfatter: Mojaveørkenen og Coloradoørkenen.

Parken var et US National Monument siden 1936 og ble utpekt som nasjonalpark da den amerikanske kongressen vedtok California Desert Protection Act i 1994. Over halvparten av parken er ytterligere vernet som *Wilderness area*. 

Mojaveørkenen som er den høyest beliggende og tørreste av de to ørkenområdene er habitat for Joshua tree, som dominerer det åpne landskapet i ørkenen. På skyggefulle steder vokser også furu, einer og eik. Coloradoørkenen, som ligger lavere enn 910 m, har en annen vegetasjon: yucca, *Atriplex*, kreosotbusk (*Larrea tridentata*), den kaktuslignende *Fouquieria splendens* og kaktusen *Cylindropuntia bigelovii*, som noen steder vokser så tett at det kan se ut som plantede hager. *Washingtonia filifera*, som er den eneste viltvoksende palmearten i California, vokser her. 

Dyrelivet omfatter puma, prærieulv, en variant av tykkhornsau kalt *ørkentykkhornsau (Ovis canadensis nelsoni)*, mulhjort og mer enn 250 fuglearter. Blant fugleartene finnes storløpegjøk (*Geococcyx californianus* «Bippe Stankelbein») og kaktussmett (*Campylorhynchus brunneicapillus*). 

Klippeformasjonene like ved Joshua Tree National Park ble dannet for over 100 millioner år siden på grunn av sterk nedkjøling av magma like under jordoverflaten.

Eksterne lenker
---------------

* (en) Offisielt nettsted Rediger på Wikidata

* (en) Joshua Tree National Park – kategori av bilder, video eller lyd på Commons Rediger på Wikidata

* (en) Joshua Tree National Park – galleri av bilder, video eller lyd på Commons Rediger på Wikidata

| * v
* d
* r
Nasjonalparker i USA |
| --- |
|  | 
* Acadia
* Amerikansk Samoa
* Jomfruøyene
* Arches
* Badlands
* Big Bend
* Biscayne
* Black Canyon of the Gunnison
* Bryce Canyon
* Canyonlands
* Capitol Reef
* Carlsbad Caverns
* Channel Islands
* Congaree
* Crater Lake
* Cuyahoga Valley
* Death Valley
* Denali
* Dry Tortugas
* Everglades
* Gates of the Arctic
* Gateway Arch
* Glacier
* Glacier Bay
* Grand Canyon
* Grand Teton
* Great Basin
* Great Sand Dunes
* Great Smoky Mountains
* Guadalupe Mountains
* Haleakala
* Hawaii Volcanoes
* Hot Springs
* Indiana Dunes
* Isle Royale
* Joshua Tree
* Katmai
* Kenai Fjords
* Kings Canyon
* Kobuk Valley
* Lake Clark
* Lassen Volcanic
* Mammoth Cave
* Mesa Verde
* Mount Rainier
* New River Gorge
* North Cascades
* Olympic
* Petrified Forest
* Pinnacles
* Redwood
* Rocky Mountain
* Saguaro
* Sequoia
* Shenandoah
* Theodore Roosevelt
* Voyageurs
* White Sands
* Wind Cave
* Wrangell-St. Elias
* Yellowstone
* Yosemite
* Zion

 | USAs flagg |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** LCCN **·** NKC **·** GeoNames **·** GNIS
 |
***The Lancet*** er et britisk medisinsk tidsskrift som utgis ukentlig av Lancet Publishing Group. Navnet er hentet fra det kirurgiske instrumentet lansett. Den nåværende[*når?*] sjefredaktør er Richard Horton.

I 2013 hadde det en impact factor på 45,217.[]

I tillegg til *The Lancet* finnes det en rekke subspesialiserte tidsskrifter fra Lancet Publishing Group: *The Lancet Neurology* (nevrologi), *The Lancet Oncology* (onkologi) og *The Lancet Infectious Diseases* (infeksjonssykdommer).

Svindelskandale
---------------

I januar 2006 ble det avslørt at en artikkel publisert i *The Lancet* i oktober 2005 var ren svindel. Artikkelen var skrevet av kreftforskeren Jon Sudbø og 13 medforfattere, deriblant Sudbøs tvillingbror, fysikeren Asle Sudbø. En forsker oppdaget at tallene i artikkelen «Non-steroidal anti-inflammatory drugs and the risk of oral cancer: a nested case-control study» umulig kunne stemme, og da Sudbøs arbeidsgiver, Radiumhospitalet, ble kjent med saken, innrømmet Sudbø å ha fabrikkert materialet artikkelen bygget på, som inkluderte nesten 500 fiktive pasienter med fiktive navn, personnumre og sykdomshistorier. Sudbø har også takket en rekke organisasjoner, deriblant Kreftforeningen og Forskningsrådet, for støtte som han aldri har fått.

Skandalen førte til en debatt om *The Lancets* kvalitetskontroll av enkelte av tidsskriftets artikler. *The Lancet* trykket artikkelen etter en såkalt «fast track review», en meget kritisert praksis tidsskriftet begynte med i 1997 og som, etter en redaksjonell vurdering, kun innebærer en overfladisk vurdering av artikkelen med publisering i løpet av 4 uker, men alle originale forskingsbidrag må gjennom en fagfellevurdering.

Referanser
----------

1. ↑  «Arkivert kopi» (PDF). Arkivert fra originalen (PDF) 21. mai 2009. Besøkt 25. november 2009.

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) The Lancet – kategori av bilder, video eller lyd på Commons Rediger på Wikidata
* The Lancet Infectious Diseases
* The Lancet Neurology
* The Lancet Oncology
* Guidelines for article submission.

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** OCLC **·** ISSN **·** ISSN
 |